turjo4nis/wikipedia-bn-dump-20250701 huggingface dataset:
থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস

থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস () (১৯০৩-১৯৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতানব্বইতম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস ১৯০৩ খ্রিষ্টাব্দে তিব্বতে জন্মগ্রহণ করেন। তাকে ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে উপাধিধারী লামার পুনর্জন্ম রূপে চিহ্নিত করা হয়। ১৯১২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরের বছর তিনি শ্রমণের শপথ গ্রহণ করেন এবং কুড়ি বছর বয়সে ত্রয়োদশ দলাই লামা তাকে ভিক্ষুর শপথ প্রদান করেন। ১৯৩৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। ১৯৪০ খ্রিষ্টাব্দে তিনি চতুর্দশ দলাই লামার শিক্ষক হিসেবে দায়িত্ব লাভ করেন। ১৯৪৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৬৫ খ্রিষ্টাব্দে ভারতের বুদ্ধগয়া শহরে তিনি দ্গা'-ল্দান বৌদ্ধবিহারের সাতানব্বইতম প্রধান হিসেবে নির্বাচিত হন।

তথ্যসূত্র 

   

১৯০৩-এ জন্ম
১৯৮৩-এ মৃত্যু
গানদেন ত্রিপা
লিং রিনপোছে
ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস

ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () (১৮৫৬-১৯০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম লিং রিনপোছে উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস ১৮৫৬ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তাকে ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো () নামক চতুর্থ লিং রিনপোছে উপাধিধারী লামার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় ও গ্যুতো তন্ত্র মহাবিদ্যালয়ে শিক্ষালাভের উদ্দেশ্যে ভর্তি হন। পরবর্তীকালে তিনি গ্যুতো তন্ত্র মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৯৫ খ্রিষ্টাব্দে তিনি ত্রয়োদশ দলাই লামার শিক্ষক হিসেবে দায়িত্ব লাভ করেন।

তথ্যসূত্র 

১৮৫৬-এ জন্ম
১৯০২-এ মৃত্যু
লিং রিনপোছে
ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স

ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স () (১৯৮৫-বর্তমান) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম লিং রিনপোছে উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স ১৯৮৫ খ্রিষ্টাব্দে ভারতের হিমাচল প্রদেশের ম্যাকলিয়ডগঞ্জ শহরে জন্মগ্রহণ করেন। ১৯৮৭ খ্রিষ্টাব্দে চতুর্দশ দলাই লামা তাকে থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস () নামক ষষ্ঠ লিং রিনপোছে উপাধিধারী বৌদ্ধ লামার পুনর্জন্ম রূপে চিহ্নিত করেন। আট বছর বয়স হলে চতুর্দশ দলাই লামা তাকে উপাসক, প্রব্রজ্যা ও শ্রমণের শপথ প্রদান করেন। এরপর তিনি  দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। ২০০৪ খ্রিষ্টাব্দের ৩০শে মার্চ চতুর্দশ দলাই লামা তাকে ভিক্ষুর শপথ প্রদান করেন।

তথ্যসূত্র 

১৯৮৫-এ জন্ম
জীবিত ব্যক্তি
লিং রিনপোছে
পথশিশু

পথশিশু হল সেইসব শিশু যারা দারিদ্র্য, গৃহহীনতা বা উভয়ের কারণে শহর, নগর বা গ্রামের রাস্তায় বসবাস করছে তারা।

দেশ অনুযায়ী পথশিশু

এশিয়া

বাংলাদেশ
বাংলাদেশে পথশিশুদের উপর কোনো সাম্প্রতিক পরিসংখ্যান উপলব্ধ নয়। বাংলাদেশ ইন্সটিটিউট অফ ডেভেলপমেন্ট স্টাডিজ কর্তৃক পরিচালিত "এস্টিমেশন অফ দ্য সাইজ অফ স্ট্রিট চিলড্রেন এন্ড দেয়ার প্রজেকশন ফর মেজর আরবান এরিয়াস অফ বাংলাদেশ, ২০০৫" নামক এক অনুসন্ধানকে ভিত্তি করে ইউনিসেফ পথশিশুদের সংখ্যা ৬৭০,০০০ নির্ধারণ করে। একই অনুসন্ধানে বলা হয়েছে যে এসব শিশুর ৩৬% রাজধানী ঢাকায় অবস্থিত। যদিও বাংলাদেশ গত কয়েক দশকে হিউম্যান ক্যাপিটাল ইনডেক্সে উন্নতি করেছে, (২০১৪ সালের ইউএনডিপির এইচডিআর অনুযায়ী এইচডিআই ০.৫৫৮ এবং বাংলাদেশ ১৮৭টি দেশ ও অঞ্চলের মধ্যে ১৪২তম), তবু এই শিশুরা এখনো সামাজিক শ্রেণিবিভাগের একদম সর্বনিম্ন স্তরে অবস্থান করছে। এই একই অনুসন্ধান অভিক্ষেপণ করে যে ২০১৪ সালে পথশিশুদের সংখ্যা বেড়ে দাঁড়াবে ১১ লাখ ৪০ হাজার।

তথ্যসূত্র

বহিঃসংযোগ 

যুব
গৃহহীনতা
শিশু
 
শৈশব
পথ সংস্কৃতি
বাংলাদেশ আবহাওয়া অধিদপ্তর

বাংলাদেশ আবহাওয়া অধিদপ্তর (সংক্ষেপেঃবিএমডি) বাংলাদেশ সরকারের প্রতিরক্ষা মন্ত্রণালয় কর্তৃক পরিচালিত একটি সংস্থা, যা দেশে আবহাওয়া বিষয়ক কার্যক্রম পরিচালনা করে।
আবহাওয়া উপাত্ত সংগ্রহ, বিশ্লেষণ ও পূর্বাভাস পদ্ধতির মান-উন্নয়নসহ দুর্যোগ ব্যবস্থাপনার জন্য অধিকতর নির্ভুল তথ্য প্রদান এবং আবহাওয়া পর্যবেক্ষণাগারসমূহের পরিচালনা ও ব্যবস্থাপনা এবং রাডার, উপগ্রহ কেন্দ্র ও কৃষি আবহাওয়া-সংক্রান্ত টেলিযোগাযোগ ব্যবস্থার মাধ্যমে আধুনিক কৃষি-ব্যবস্থাপনার বিকাশে সহায়তা প্রদান করার উদ্দেশ্যে এ প্রতিষ্ঠানটি কাজ করে থাকে।

ইতিহাস
১৮৬৭ সালে সর্বপ্রথম দেশের আবহাওয়া কার্যক্রম পর্যবেক্ষণ করার উদ্দেশ্যে বাংলাদেশের  দক্ষিণ-পশ্চিমাঞ্চলীয় জেলা সাতক্ষীরায় একটি আবহাওয়া পর্যবেক্ষণ কেন্দ্র প্রতিষ্ঠা করা হয়। পরবর্তিতে ১৯৪৭ সালে এ সংস্থাটি নাম পরবর্তন করে পাকিস্তান আবহাওয়া সার্ভিস করা হয় এবং সর্বশেষ ১৯৭১ সালে দেশের স্বাধীনতার পর এটি বাংলাদেশ আবহাওয়া বিভাগ হয়ে ওঠে।

তথ্যসূত্র

বাংলাদেশের সরকারি সংস্থা
১৯৭১-এ প্রতিষ্ঠিত
এশিয়ার সরকারি আবহাওয়া সংস্থা
বাংলাদেশ সরকারের অধিদপ্তর
প্রতিরক্ষা মন্ত্রণালয় (বাংলাদেশ)
১৯৭১-এ প্রতিষ্ঠিত সরকারি সংস্থা
বাংলাদেশের জলবায়ু
হারকিউলিস মথ

হারকিউলিস মথ (Coscinocera hercules) হল স্যাটারনিডি পরিবারের এক প্রজাতির প্রজাপতি ( মথ ) যা পাপুয়া নিউগিনি এবং উত্তর অস্ট্রেলিয়ার স্থানীয় অধিবাসী। মাদী হারকিউলিস মথের পাখার বিস্তার প্রায় ২৭ সেন্টিমিটার যা পৃথিবীতে প্রাপ্ত যেকোন মথের পাখার বিস্তারের চাইতে অধিক বিস্তৃত। এছাড়া এখন পর্যন্ত প্রাপ্ত তথ্য অনুসারে এর পাখার তলের আয়তন (৩০০ বর্গ সেন্টিমিটার) জীবিত যেকোন পতঙ্গের মধ্যে সর্বাধিক।

বর্ণনা  
পূর্ণাঙ্গ মথ কোন আহার করে না এবং স্বল্পজীবি। ধূসর-নীল রঙের শূককীট সাধারণত দৈর্ঘে্য ১২ সেন্টিমিটার এবং ওজনে ২৯ গ্রাম পর্যন্ত হয়। এসব শুককীট বৃষ্টি অরণ্যের কয়েক প্রজাতির উদ্ভিদের পাতা খেয়ে জীবনধারণ করে, তথাপি ব্লিডিং হার্ট নামের এক ধরনের গাছের পাতা এদের সবচাইতে পছন্দের।

এই মথে সম্পূর্ণ রূপান্তর ঘটে থাকে। পূর্ণাঙ্গ পুরুষ মথ সঙ্গমের উদ্দেশ্যে পূর্ণাঙ্গ মাদী মথকে পাবার জন্য উড্ডয়ন শুরু করে। মাদী মথ এক ধরনের ফেরোমোন নিঃসরণ করে যা পুরুষ মথকে প্রায় দুই কিলোমিটার দূর থেকে পর্যন্ত আকৃষ্ট করতে পারে। 

মাদী মথ এককভাবে অথবা ছোট্ট পুঞ্জে সাধারণত প্রায় ৮০ থেকে ১০০ টি ডিম পাড়ে।  এ সংখ্যা কখনো কখনো ৩০০ পর্যন্ত হতে পারে। ডিমগুলো পোষক উদ্ভিদের পাতার গায়ে আঠারো মতো লেগে থাকে। আকারে এসব ডিম দেয়াশলাইয়ের কাঠির অগ্রভাগের মতো এবং দেখতে কমলা রঙের হয়। ডিম ফুটতে প্রায় ১৪ দিন অতিবাহিত হয়। ফুটে বের হওয়া নবীন শূককীটেরা পোষক গাছের পাতা খেতে শুরু করে।  যতক্ষণ পর্যন্ত না পরিণত আকার নিচ্ছে ততক্ষণ পর্যন্ত তারা খাবার-দাবার চালিয়ে যায়। এরই মাঝে একের পর এক চলতে থাকে মোচন, অর্থাৎ বহিঃত্বকের ঝরে পড়া। শূককীটের একেবারে নবীন দশাটি সাদা এবং মোমের মতো হয় এবং গায়ে কালো ডোরাকাটা দাগ থাকে। দ্বিতীয় ও তৃতীয় ইনস্টারের শূককীটগুলোর দেহের শেষদিকের কয়েকটি খণ্ডে বাদামী তাপ্পি রয়েছে। এছাড়াও এদের গায়ের বড় কাঁটাগুলোতে রয়েছে ছোটছোট কাঁটা। শূককীট দশার পরিণত পর্যায়ে এসে এরা রেশম উৎপাদন করে এবং তা দিয়ে বড় আকারের গুটি বুনে যা গাছের সাথে লেগে থাকে। শূককীটেরা তখন সেই গুটির ভেতর ঢুকে যায় এবং সেখানেই শূককীট থেকে মূককীটে পরিণত হয় যা পরবর্তীতে পূর্ণাঙ্গ মথ হয়ে বেরিয়ে আসে।

তথ্যসূত্র

বহিঃসংযোগ 

অস্ট্রেলীয় মথ অনলাইন

পতঙ্গ
কীটতত্ত্ব
কেপ ডেইজি

কেপ ডেইজি () (বৈজ্ঞানিক নাম: Dimorphotheca ecklonis) হচ্ছে দক্ষিণ আফ্রিকার স্থানীয় উদ্ভিদ। এই উদ্ভিদ অস্ট্রেলিয়ার কিছু অংশে, বিশেষভাবে ভিক্টোরিয়া এবং পশ্চিম অস্ট্রেলিয়ায় আগাছা হিসেবে গণ্য। শরৎ ও বসন্তকালে এ ফুল প্রস্ফুটিত হয়। এটি সাদা, খয়েরী, গোলাপী ইত্যাদি রংয়ের হয়ে থাকে। সূর্যমুখী বা ডেইজি পরিবারের Dimorphotheca গণে প্রায় ১০-১২টি প্রজাতি আছে।

তথ্যসূত্র

বহিঃসংযোগ
Dimorphotheca ecklonis entry in plantZAfrica.com 
Recent Incursions of Weeds Into Australia 1971-1995

দক্ষিণ আফ্রিকার উদ্ভিদ
ডেইজি
ওয়ান ব্যাংক পিএলসি

ওয়ান ব্যাংক পিএলসি বাংলাদেশের বেসরকারি খাতের একটি বাণিজ্যিক ব্যাংক। এটি ১৯৯৯ সালে কার্যক্রম শুরু করে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ নিবন্ধিত।

মিশন 
- ওয়ান ব্যাংক-কে বাংলাদেশের ব্যাংকিং খাতে রোল মডেল হিসাবে প্রতিষ্ঠিত করা।- গ্রাহকের চাহিদা পূরণ, জনগণের চাহিদা পুরন|

কার্যক্রম 
বর্তমানে ব্যাংকটি বিভিন্ন ধরনের সেবা দিচ্ছে -
 রিটেইল ব্যাংকিং
 কর্পোরেট ব্যাংকিং
 এসএমই বাংকিং

শাখা 
বর্তমানে (জুলাই,২০২০) ১০৫ টি শাখা আছে।

এটিএম 
বর্তমানে (অক্টোবর, ২০১৯) ১০৮টি এটিএম আছে।

তথ্যসূত্র

বহিঃসংযোগ 
 

বাংলাদেশের বেসরকারি ব্যাংক
১৯৯৯-এ প্রতিষ্ঠিত ব্যাংক
১৯৯৯-এ প্রতিষ্ঠিত বাংলাদেশী কোম্পানি
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
১৯৯৯-এ বাংলাদেশে প্রতিষ্ঠিত
আইএফআইসি ব্যাংক পিএলসি

আইএফআইসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৭৬ সালে যাত্রা শুরু করে। আইএফআইসি ব্যাংক ২০১৩ সালের নভেম্বরে একটি পূর্ণাঙ্গ ইসলামী বা শরিয়াহ-ভিত্তিক ব্যাংক হওয়ার সিদ্ধান্ত নিয়েছে।

ইতিবৃত্ত 
ইন্টারন্যাশনাল ফাইনান্স ইনভেস্টমেন্ট অ্যান্ড কমার্স (আইএফআইসি) ব্যাংক লিমিটেড বাংলাদেশ সরকার ও বেসরকারি উদ্যোক্তা নিয়ে ১৯৭৬ সালে গঠিত হয়। ১৯৮৩ সালে সরকার ব্যাংক বেসরকারি খাতে ছেড়ে দেয়া শুরু করলে আইএফআইসি ব্যাংক পুরাপুরি বেসরকারি খাতে চলে যায়। বর্তমানে ব্যাংকটিতে ৩২.৭৫% শেয়ার সরকারের এবং বাকি অংশ পরিচালক, উদ্যোক্তা ও সাধারণ জনগণের।

কার্যক্রম 
বর্তমানে ব্যাংকটি বিভিন্ন ধরনের সেবা দিচ্ছে -
 রিটেইল ব্যাংকিং
 কর্পোরেট ব্যাংকিং
 এসএমই ব্যাংকিং
 বিনিয়োগ ব্যাংকিং

শাখা 
মোট শাখা সংখ্যা ১৭০ টি।

মোট উপশাখা সংখ্যা ১০৭৩ টি।

তথ্যসূত্র

বহিঃসংযোগ 
 

বাংলাদেশের বেসরকারি ব্যাংক
বেক্সিমকো গ্রুপ
১৯৭৬-এ প্রতিষ্ঠিত ব্যাংক
১৯৭৬-এ প্রতিষ্ঠিত বাংলাদেশী কোম্পানি
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
ব্লো-ব্জাং-ন্যি-মা-দ্পাল-ব্জাং-পো

ব্লো-ব্জাং-ন্যি-মা-দ্পাল-ব্জাং-পো () (১৯২৯-২০০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের শততম দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
ব্লো-ব্জাং-ন্যি-মা-দ্পাল-ব্জাং-পো ১৯২৯ খ্রিষ্টাব্দে তিব্বতের ছাংমারসিং নামক স্থানে জন্মগ্রহণ করেন। তার পিতার নাম ছিল ব্লো-ব্জাং-ত্শে-রিং () এবং মাতার নাম ছিল য়ে-শেস-ল্হা-মো ()। ১৯৪৫ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরবর্তীকালে চীন তিব্বত আক্রমণ করলে তিনি ভারত পালিয়ে গিয়ে বক্সার অঞ্চলে ধর্মশিক্ষা করেন। কিন্তু অপুষ্টিজনিত কারণে তিনি যক্ষ্মা রোগে আক্রান্ত হন এবং দুই বছর দক্ষিণ ভারতে চিকিৎসাধীন থাকেন। সুস্থ হয়ে ফিরে এসে তিনি বারাণসী শহরের সম্পূর্ণানন্দ সংস্কৃত বিশ্ববিদ্যালয় থেকে শিক্ষালাভ করে আচার্য উপাধি লাভ করেন। এরপর তিনি গ্যুমে তন্ত্র মহাবিদ্যালয় থেকে তন্ত্র শিক্ষা লাভ করেন এবং ১৯৭৪ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন। ১৯৭৬ খ্রিষ্টাব্দে চতুর্দশ দলাই লামার ব্যক্তিগত বৌদ্ধবিহার র্নাম-র্গ্যাল বৌদ্ধবিহারের প্রধান হিসেবে তাকে আনুষ্ঠানিক ভাবে অধিষ্ঠিত করা হয় এবং এই পদে তিনি দশ বছর থাকেন। ১৯৮৩ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে অধ্যাপনা করেন। ১৯৯৪ খ্রিষ্টাব্দে তিনি দ্গা'-ল্দান বৌদ্ধবিহারের শততম প্রধান হিসেবে নির্বাচিত হন এবং ২০০২ খ্রিষ্টাব্দ পর্যন্ত এই পদে থাকেন।

তথ্যসূত্র 

   

১৯২৯-এ জন্ম
২০০৮-এ মৃত্যু
গানদেন ত্রিপা
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো () (১৯৪২-বর্তমান) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ কির-তি রিন-পো-ছে () উপাধিধারী বৌদ্ধ লামা ছিলেন।

সংক্ষিপ্ত জীবনী 
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো ১৯৪২ খ্রিষ্টাব্দে তিব্বতের আমদো অঞ্চলে জন্মগ্রহণ করেন। ১৯৪৬ খ্রিষ্টাব্দে তাকে ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং () নামক দশম কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করা হয় ও পরের বছর তাকে স্তাগ-ত্শাং-ল্হা-মো () বৌদ্ধবিহারের প্রধানের পদে অধিষ্ঠিত করা হয়। ১৯৪৯ খ্রিষ্টাব্দে চীন তিব্বত আক্রমণ করলে তিনি ভারত পালিয়ে যান।। ১৯৬২ খ্রিষতাব্দে চতুর্দশ দলাই লামা তাকে ভিক্ষুর শপথ প্রদান করেন। ১৯৬০ থেকে ১৯৬৪ খ্রিষ্টাব্দের মধ্যে তিনি বক্সার ও ডালহৌসি শহরে বৌদ্ধধর্মে শিক্ষালাভ করেন। ১৯৬৮ খ্রিষতাব্দে তিনি দার্জিলিংয়ের গাদেন তাশি ছোলিং বিহারের প্রশাসনিক দায়িত্ব গ্রহণ করেন। এই সময় তিনি বারাণসী শহরে অবস্থিত কেন্দ্রীয় তিব্বতী অধ্যয়ন বিশ্ববিদ্যালয় থেকে নয় বছর ধরে শিক্ষালাভ করে শাস্ত্রী এবং আচার্য্য উপাধি লাভ করেন। ১৯৭৮ খ্রিষ্টাব্দ থেকে প্রায় এক দশক ধরে তিনি হিমাচল প্রদেশের ধর্মশালা শহরে অবস্থিত লাইব্রেরী অব টিবেটান ওয়ার্কস অ্যান্ড আর্কাইভস প্রতিষ্ঠানে গবেষণারত থাকেন। এই সময় তিনি সিক্কিমের গ্যাংটক শহরে অবস্থিত নামগ্যাল তিব্বত অধ্যয়ন সংস্থানের প্রশাসনিক কার্যে চতুর্দশ দলাই লামার প্রতিনিধি হিসেবে দায়িত্ব পালন করেন। ১৯৮৪ খ্রিষ্টাব্দে তিনি তিব্বতের নির্বাসিত সরকারের প্রতিনিধি রূপে  তিনি তিব্বত ও চীন যাত্রা করেন। ১৯৮৭ খ্রিষ্টাব্দের পর থেকে তিনি তিব্বতের নির্বাসিত সরকারের বিভিন্ন প্রশাসনিক দায়িত্ব পালন করেন। ১৯৯২ খ্রিষতাব্দে তিনি ধর্মশালা শহরে তিব্বতী অধ্যয়নের একটি শিক্ষাকেন্দ্র স্থাপন করেন। ১৯৯৭ খ্রিষ্টাব্দে তিনি তিব্বতের নির্বাসিত সরকারের ধর্ম ও সংস্কৃতি বিষয়ক মন্ত্রকের দায়িত্ব গ্রহণ করেন। এই সময় তিনি এশিয়ান বুদ্ধিষ্ট কনফারেন্স ফর পিস নামক ধর্মসভার সহসভাপতিত্ব করেন।

তথ্যসূত্র 

  

১৯৪২-এ জন্ম
জীবিত ব্যক্তি
কির্তি রিনপোছে
আবু হোসেন সরকার

আবু হোসেন সরকার (জন্ম: ১৮৯৪ ইং - মৃত্যু:  ১৯৬৯ সালের ২৭ এপ্রিল) পূর্ব পাকিস্তানের মুখ্যমন্ত্রী ছিলেন।

জন্ম ও শিক্ষা 
আবু হোসেন সরকার ১৮৯৪ সালে গাইবান্ধা জেলার সাদুল্লাপুর উপজেলার খোর্দ্দ কোমরপুর এ জন্মগ্রহণ করেন। কৈশোরে স্বদেশী আন্দোলনে সক্রিয় অংশগ্রহণের ফলে তার পড়াশোনা ব্যাহত হয় এবং আন্দোলনকালে তিনি গ্রেফতার হন (১৯১১)। ১৯১৫ সালে তিনি প্রবেশিকা পরীক্ষায় উত্তীর্ণ হন। স্নাতক ও বি.এল ডিগ্রি লাভের পর তিনি রংপুর জেলা কোর্টে আইন ব্যবসা শুরু করেন।

রাজনৈতিক জীবন 

একজন কংগ্রেস কর্মী হিসেবে আবু হোসেন সরকার জাতীয় আন্দোলনে সক্রিয় অংশগ্রহণ করেন এবং কয়েকবার কারাবরণ করেন। কংগ্রেস নেতাদের সংগে কিছু মতবিরোধের কারণে তিনি কংগ্রেসের রাজনীতি ত্যাগ করে ১৯৩৫ সালে এ.কে ফজলুল হক-এর কৃষক-প্রজা পার্টিতে যোগ দেন। কৃষক-প্রজা পার্টির প্রার্থী হিসেবে তিনি ১৯৩৭ সালে বঙ্গীয় আইনসভার সদস্য নির্বাচিত হন। এ.কে ফজলুল হকের নেতৃত্বে ১৯৫৩ সালে কৃষক শ্রমিক পার্টি গঠনে তিনি গুরুত্বপূর্ণ ভূমিকা রাখেন। আবু হোসেন সরকার যুক্তফ্রন্টের প্রার্থী হিসেবে ১৯৫৪ সালে পূর্ব বাংলা প্রাদেশিক পরিষদের সদস্য নির্বাচিত হন। তিনি ১৯৫৫ সালে পাকিস্তানের প্রধানমন্ত্রী মোহাম্মদ আলী চৌধুরীর কেন্দ্রীয় মন্ত্রিসভায় স্বাস্থ্যমন্ত্রী ছিলেন।

আবু হোসেন সরকার ১৯৫৫ সালের জুন থেকে ১৯৫৬ সালের আগস্ট মাস পর্যন্ত পূর্ব বাংলার মুখ্যমন্ত্রী ছিলেন। তার সরকারের বিভিন্ন কর্মকাণ্ডের মধ্যে সর্বাধিক উল্লেখযোগ্য ছিল একুশে ফেব্রুয়ারিকে শহীদ দিবস হিসেবে স্বীকৃতি দান ও সরকারি ছুটির দিন ঘোষণা, ঢাকা মেডিক্যাল কলেজ হোস্টেল প্রাঙ্গণে কেন্দ্রীয় শহীদ মিনারের ভিত্তি স্থাপন এবং বাংলা একাডেমী প্রতিষ্ঠা। ১৯৫৬ সালের মাঝামাঝি সময়ে আকস্মিকভাবে খাদ্যদ্রব্যের মূল্য বৃদ্ধি পায় এবং বাজারে খাদ্যশস্যের ঘাটতি দেখা যায়। সরকার কর্তৃক খাদ্যশস্যের রেশনিং ব্যবস্থা রহিত করার ফলেই এই অবস্থার সৃষ্টি হয় বলে অনেকে অভিযোগ করেন। দ্রব্যমূল্য বৃদ্ধির প্রতিবাদে আগস্ট মাসের শেষে ঢাকার রাজপথে এক বিশাল ভূখা মিছিল বের হলে সঙ্গে সঙ্গে তিনি মুখ্যমন্ত্রীর পদ থেকে পদত্যাগ করেন (৩০ আগস্ট ১৯৫৬)। আবু হোসেন সরকার ১৯৫৬ থেকে ১৯৫৮ সাল পর্যন্ত পূর্ব পাকিস্তানের প্রাদেশিক পরিষদে বিরোধী সংসদীয় দলের নেতা এবং কৃষক-শ্রমিক পার্টির সভাপতি ছিলেন। আইয়ুব খানের সামরিক সরকার তার উপর নির্বাচনী নিষেধাজ্ঞা (এবডো) আরোপ করে। হোসেন শহীদ সোহরাওয়ার্দীর নেতৃত্বে ১৯৬২ সালে ন্যাশনাল ডেমোক্র্যাটিক ফ্রন্ট (এনডিএফ) গঠনে তিনি গুরুত্বপূর্ণ ভূমিকা রাখেন এবং দেশে গণতন্ত্র পুনরুদ্ধারের আন্দোলনে অংশগ্রহণ করেন।

মৃত্যু 

আবু হোসেন সরকার ১৯৬৯ সালের ১৭ এপ্রিল ঢাকায় মৃত্যুবরণ করেন।

তথ্যসূত্র 

১৮৯৪-এ জন্ম
১৯৬৯-এ মৃত্যু
গাইবান্ধা জেলার রাজনীতিবিদ
পূর্ব পাকিস্তানের মুখ্যমন্ত্রী
পূর্ব পাকিস্তানের ব্যক্তি
পাকিস্তানের কেন্দ্রীয় মন্ত্রী
বাঙালি রাজনীতিবিদ
২০শ শতাব্দীর বাঙালি
গাইবান্ধা জেলার ব্যক্তি
কৃষক শ্রমিক পার্টির রাজনীতিবিদ
বঙ্গীয় আইনসভার সদস্য ১৯৩৭-১৯৪৫
পূর্ববঙ্গ আইনসভার সদস্য ১৯৫৪-১৯৫৮
ইস্টার্ণ ব্যাংক পিএলসি

ইস্টার্ণ ব্যাংক পিএলসি (সংক্ষেপে ইবিপিএলসি) বাংলাদেশের বেসরকারি খাতের একটি বাণিজ্যিক ব্যাংক। এটি ১৯৯২ সালে কার্যক্রম শুরু করে। বর্তমানে ব্যাংকটি কর্পোরেট ব্যাংকিং সেবায় বেশ জনপ্রিয়তা অর্জন করেছে। ব্যাংকটি ২০০৫ সালে ঢাকা ও চট্টগ্রাম স্টক এক্সচেঞ্জে নিবন্ধিত হয়। বর্তমানে ইস্টার্ণ ব্যাংক ৮৯টি শাখায় তাদের কার্যক্রম পরিচালনা করে।

ইতিহাস 
১৯৯২ সালের ১৬ আগস্ট ইস্টার্ণ ব্যাংক লিমিটেডের যাত্রা শুরু হয়। এর আগে ইবিএল “বিসিসিআই ব্যাংক” নামে পরিচালিত হচ্ছিল। পরবর্তীতে বিসিসিআই ব্যাংক বন্ধ হয়ে গেলে এটি ইস্টার্ণ ব্যাংক লিমিটেডে রূপান্তরিত হয়।

ব্যাংকিং পরিষেবা 
ইবিএল বিভিন্ন ধরনের ব্যাংকিং পরিসেবা দিয়ে থাকে। যার মধ্য রয়েছে:
 কনজুমার ব্যাংকিং
 কর্পোরেট ব্যাংকিং
 এসএমই ব্যাংকিং
 গ্রিন ব্যাংকিং
 ইবিএল ওমেন ব্যাংকিং
 ইবিএল এজেন্ট ব্যাংকিং
 ইবিএল পে-রোল ব্যাংকিং
 ইবিএল স্টুডেন্ট ব্যাংকিং

তথ্যসূত্র

বহিঃসংযোগ 
 

বাংলাদেশের বেসরকারি ব্যাংক
১৯৯২-এ প্রতিষ্ঠিত ব্যাংক
১৯৯২-এ প্রতিষ্ঠিত বাংলাদেশী কোম্পানি
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
মার্কেন্টাইল ব্যাংক পিএলসি

মার্কেন্টাইল ব্যাংক পিএলসি বাংলাদেশের একটি বাণিজ্যিক ব্যাংক। ব্যাংকটি ২০ মে ১৯৯৯ সালে প্রতিষ্ঠিত এবং বাণিজ্যিক যাত্রা শুরু করে ২০ মে, ১৯৯৯ সালে।

গঠন
ব্যাংক কোম্পানি আইন, ১৯৯১ -এর অধীনে পাবলিক লিমিটেড কোম্পানি হিসাবে এটি ১৯৯৯ সালে যাত্রা শুরু করে। প্রতিষ্ঠাতা চেয়ারম্যান ছিলেন আব্দুল জলিল  ২০০৪ সালের ১৬ ফেব্রুয়ারি ঢাকা স্টক এক্সচেঞ্জ এবং ২৬ ফেব্রুয়ারি, ২০০৪ সালে চট্টগ্রাম স্টক এক্সচেঞ্জ -এ নিবন্ধিত হয়।

ব্যাংকিং পরিষেবা
মার্কেন্টাইল ব্যাংক পিএলসি বিভিন্ন ধরনের ব্যাংকিং পরিসেবা দিয়ে থাকে। যার মধ্য রয়েছে -
 রিটেইল ব্যাংকিং
 কর্পোরেট ব্যাংকিং
 ইসলামী ব্যাংকিং
 সম্পদ ব্যাবস্থপনা
 ক্যাপিটাল মার্কেট
 বৈদেশিক বাণিজ্য

ব্যাংকিং কার্যক্রম

শাখা
বর্তমানে (অক্টোবর, ২০১৯) ব্যাংকিং শাখা ১৪০টি। সবগুলো শাখা অনলাইন। ব্যাংকটির ৫টি এসএমই শাখা আছে।

এটিএম 
বর্তমানে (ডিসেম্বর, ২০১৩) এটিএম বুথ সংখ্যা ১২০ টি।

মোবাইল ব্যাংকিং
মার্কেন্টাইল ব্যাংকের মোবাইল ব্যাংকিং মাইক্যাশ চালু আছে।

তথ্যসূত্র

বহিঃসংযোগ 

বাংলাদেশের বেসরকারি ব্যাংক‎
বাংলাদেশের ইসলামি ব্যাংকিং সেবা প্রদানকারী ব্যাংক
১৯৯৯-এ প্রতিষ্ঠিত ব্যাংক
চট্টগ্রাম স্টক এক্সচেঞ্জে তালিকাভুক্ত কোম্পানি
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
১৯৯৯-এ বাংলাদেশে প্রতিষ্ঠিত
ন্যাশনাল ক্রেডিট এন্ড কমার্স ব্যাংক পিএলসি

এনসিসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।

গঠন
বিনিয়োগ কোম্পানি হিসাবে ১৯৮৫ সালে এনসিসি ব্যাংক গঠন করা হয় শিল্প ও বাণিজ্য খাতকে সহায়তা করার উদ্দেশ্যে। ১৯৯২ সালে পর্যন্ত এটি ১৬টি শাখা নিয়ে পরিচালিত হয়। এবপর ১৯৯৩ সালে বাংলাদেশ ব্যাংক এর অনুমতিক্রমে পূর্ণ বেসরকারি বাণিজ্যিক ব্যাংক হিসেবে যাত্রা শুরু করে।

ব্যাংকিং পরিষেবা
এনসিসি ব্যাংক পিএলসি গ্রাহকদের চাহিদা অনুযায়ী বিভিন্ন ধরনের ব্যাংকিং পরিসেবা দিয়ে থাকে।

ব্যাংকিং কার্যক্রম

শাখা
বর্তমানে (January 2025) ব্যাংকিং শাখা ১২৯টি (এবং উপশাখা ৯টি)।

এটিএম 
বর্তমানে (September, 2022) এটিএম বুথ সংখ্যা 149 টি।

মোবাইল ব্যাংকিং
বর্তমানে এনসিসি ব্যাংকের মোবাইল ব্যাংকিং চালু আছে।

তথ্যসূত্র

বহিঃসংযোগ 

বাংলাদেশের বেসরকারি ব্যাংক
১৯৮৫-এ প্রতিষ্ঠিত ব্যাংক
১৯৮৫-এ প্রতিষ্ঠিত বাংলাদেশী কোম্পানি
বাংলাদেশের ব্যাংক
মথ

মথ হল প্রজাপতির সাথে সম্পর্কিত এবং লেপিডোপ্টেরা বর্গের অন্তর্গত কীটের একটি প্যারাফাইলেটিক দল। লেপিডোপ্টেরা বর্গের অধিকাংশ প্রজাতিই হল এই সকল মথ। প্রায় ১৬০০০০ টি প্রজাতি নিয়ে এই মথের দল গঠিত যাদের অনেকগুলোর বর্ণনা এখনো অসম্পূর্ণ। মথের অধিকাংশ প্রজাতি নিশাচর, তথাপি ক্রেপাসকুলার এবং দিবাচর প্রজাতিও বিদ্যমান।মথকে আঙ্গুল দিয়ে ধরলে আঙ্গুলে  মথের পাখার রং লেগে যায় ।

ইতিহাস   
প্রজাপতির অনেক আগেই মথেরা বিবর্তিত হয়েছিল। মথের সবচেয়ে পুরনো জীবাশ্ম নথির বয়স প্রায় ১৯ কোটি বছর। মথ ও প্রজাপতি উভয়েই সপুষ্পক উদ্ভিদের সাথে সহবিবর্তিত হয়েছে বলে ধারণা করা হয়, কারণ লেপিডোপ্টেরার আধুনিক প্রজাতিগুলোর শূককীট এবং পূর্ণাঙ্গ কীট সপুষ্পক উদ্ভিদের উপরই জীবন ধারণ করে। ইতিহাসের সবচেয়ে গোড়ার দিকের যে প্রজাতিটিকে মথের পূর্বপুরুষ বলে ধারণা করা হয় সেটি হল আর্কিওলেপিস মেইন, যার জীবাশ্মখন্ড কেডিসফ্লাইয়ের শিরার মতো আঁশময় পাখা ধারণ করে।

গ্যালারি

তথ্যসূত্র 

লেপিডোপ্টেরা
প্রাণিবিজ্ঞান
অমেরুদণ্ডী প্রাণী
মথ
কৃষির কীটপতঙ্গ
বাসাবাড়ির ক্ষতিকারক কীটপতঙ্গ
আর্কিওলেপিস

আর্কিওলেপিস (Archaeolepis mane) হল এখন পর্যন্ত জানা সবচাইতে গোড়ার দিকের লেপিডোপ্টেরার একটি জীবাশ্ম। জীবাশ্মটির বয়স ১৯ কোটি বছর বলে ধারণা করা হয়। এর এক জোড়া পাখা রয়েছে যা বৈশিষ্ট্যগতভাবে ট্রাইকোপ্টেরাতে (কেডিসফ্লাই) প্রাপ্ত পাখার শিরাবিন্যাসের সাথে সামঞ্জস্যপূর্ণ।

জীবাশ্মটি যুক্তরাজ্যের ডরসেটে পাওয়া গিয়েছিল।

তথ্যসূত্র 

লেপিডোপ্টেরা
প্রাণিবিজ্ঞান
অমেরুদণ্ডী প্রাণী
মিশ্রিদানা

মিশ্রিদানা বা চিনিপাতা (), (বৈজ্ঞানিক নাম: Scoparia dulcis) হচ্ছে একটি ভেষজ উদ্ভিদ। এটি ভারতে ডায়াবেটিস রোগে এবং তাইওয়ানে হাইপারটেনশনে ব্যবহার করা হয়।

তথ্যসূত্র

বহিঃসংযোগ

১৭৫৩-এ বর্ণিত উদ্ভিদ
ঔষধি উদ্ভিদ
বাংলাদেশের উদ্ভিদ
ভারতের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
মেষশৃঙ্গ

মেষশৃঙ্গ বা অজাগন্ধিনি বা মধুনাশিনি বা গুড় মার (বৈজ্ঞানিক নাম: Gymnema sylvestre) হচ্ছে ক্রান্তীয় এশিয়া, চীন, আরব উপদ্বীপ, আফ্রিকা এবং অস্ট্রেলিয়া উষ্ণমণ্ডলীয় অঞ্চলের ভেষজ উদ্ভিদ। এর হিন্দি শব্দ গুড়মার, যার অর্থ "চিনির বিনাশক"।

পাতা এবং নিষ্কাশনে জিমনেমিক অ্যাসিড থাকে, বৃহৎ বায়োঅ্যাকটিভ উপাদান যা অস্থায়ীভাবে মিষ্টি স্বাদকে দমন করতে জিহ্বায় স্বাদ রিসেপ্টরগুলির সাথে যোগাযোগ করে।

বিবরণ
এটি একটি কাষ্ঠল লতা। এর ফুল ছোট ও হলুদ বর্ণের হয়। পাতা রোমশ, সরল, প্রতিমূখ। ভারতে বাণিজ্যিক ভাবে এর পাউডার বিক্রি হয়। নানা রোগ নিরাময় এর উদ্দেশ্যে। ডায়াবেটিস ও মেদ কমানোর জন্য বহু মানুষ এটি ব্যবহার করেন। এটি বহু রোগ নিরাময় করে।

তথ্যসূত্র

গ্রন্থপুঞ্জি

Anturlikar, S.D. Gopumadhavan,S, Chauhan, School, Mitra, B.L., Mitra, S.K., Probe 	`V.34(3); P.211-221, 1995 (26 Ref.Eng).
Mukherjee, P.K.; Rajesh Kumar, M; Saha, K; Giri, S.N.; Pal, M; Saha, B.P. Journal of Scientific and Industrial Research, V.55(3) Page 178-181, 1995 (Eng.14 Ref)

Anil, K.I., Nazaam,P.A., Joseph, L, Vijay Kumar, N.K. - Response of "Gurmar" for in vitro propagation. V.42(6); P 365-368, 1994 (Eng.Recd 1996,6 ref).

বহিঃসংযোগ

ভারতের উদ্ভিদ
শ্রীলঙ্কার উদ্ভিদ
বাংলাদেশের উদ্ভিদ
ঔষধি উদ্ভিদ
আফ্রিকার উদ্ভিদ
এশিয়ার ঔষধি উদ্ভিদ
ক্রান্তীয় এশিয়ার উদ্ভিদ
প্রাইম ব্যাংক পিএলসি

প্রাইম ব্যাংক পিএলসি বাংলাদেশের বেসরকারি খাতের অন্যতম একটি বাণিজ্যিক ব্যাংক। এটি ১৯৯৫ সালে যাত্রা শুরু করে। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।

গঠন
প্রাইম ব্যাংক ১৭ এপ্রিল ১৯৯৫ সালে গঠিত হয় এবং বাণিজ্যিক যাত্রা শুরু করে।

ব্যাংকিং পরিষেবা
প্রাইম ব্যাংক  ব্যাংক লিমিটেড গ্রাহকদের চাহিদা অনুযায়ী বিভিন্ন ধরনের ব্যাংকিং পরিসেবা দিয়ে থাকে।
 রিটেইল ব্যাংকিং
 কর্পোরেট ব্যাংকিং
 ইসলামী ব্যাংকিং
 এসএমই/ কৃষি ব্যাংকিং
 বৈদেশিক বাণিজ্য

ব্যাংকিং কার্যক্রম

শাখা
বর্তমানে (ডিসেম্বর, ২০১৩) ব্যাংকিং শাখা ১১৭টি এবং এসএমই ব্রাঞ্চ ১৭টি।

এটিএম 
বর্তমানে (ডিসেম্বর, ২০১৩) এটিএম বুথ সংখ্যা ১৫১ টি।

প্রাইম ক্যাশ

সহযোগী প্রতিষ্ঠান
 প্রাইম ব্যাংক ইনভেস্টমেন্ট লিমিটেড
 প্রাইম ব্যাংক সিকিউরিটিজ লিমিটেড
 প্রাইম এক্সচেঞ্জ কো. পিটিই লিমিটেড (সিঙ্গাপুর)
 পিবিএল এক্সচেঞ্জ (ইউকে) লিমিটেড
 পিবিএল ফাইনান্স (হংকং) লিমিটেড
 প্রাইম ব্যাংক ফাউন্ডেশন

তথ্যসূত্র
প্রাইম ব্যাংক ইন্টারনেট ব্যাংকিং

বহিঃসংযোগ 

বাংলাদেশের বেসরকারি ব্যাংক
বাংলাদেশের ইসলামি ব্যাংকিং সেবা প্রদানকারী ব্যাংক
১৯৯৫-এ প্রতিষ্ঠিত ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
আল-আরাফাহ্ ইসলামী ব্যাংক পিএলসি

আল-আরাফাহ্ ইসলামী ব্যাংক পিএলসি. বাংলাদেশের বেসরকারি খাতে ইসলামী শরিয়াভিত্তিক একটি বাণিজ্যিক ব্যাংক। এটি ১৯৯৫ সালে যাত্রা শুরু করে। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।

গঠন 
আল-আরাফাহ্ ইসলামী ব্যাংক পিএলসি. ১৮ জুন, ১৯৯৫ সালে গঠিত হয় এবং বাণিজ্যিক যাত্রা শুরু করে ২৭ সেপ্টেম্বর, ১৯৯৫ সালে ।

ব্যাংকিং পরিষেবা 
আল-আরাফাহ্ ইসলামী ব্যাংক পিএলসি. গ্রাহকদের চাহিদা অনুযায়ী ইসলামী শরিয়াভিত্তিক বিভিন্ন ধরনের ব্যাংকিং পরিসেবা দিয়ে থাকে।
 বিনিয়োগ ব্যাংকিং
 ইসলামী ব্যাংকিং
 বৈদেশিক বাণিজ্য

ব্যাংকিং কার্যক্রম

শাখা 
বর্তমানে (নভেম্বর, ২০২৪) ব্যাংকিং শাখা ২২৬ টি এবং উপ-শাখা ৭৬ টি।

এটিএম 
বর্তমানে (নভেম্বর, ২০২৪) এটিএম বুথ সংখ্যা ২৩৫ টি।

সহযোগী প্রতিষ্ঠান 
 এআইবিএল ক্যাপিটাল মার্কেট সার্ভিসেস লিমিটেড
 এআইবিএল ক্যাপিটাল ম্যানেজমেন্ট লিমিটেড

তথ্যসূত্র

বহিঃসংযোগ 
 

বাংলাদেশের বেসরকারি ব্যাংক
বাংলাদেশের ইসলামি ব্যাংক
ইসলামি ব্যাংক
১৯৯৫-এ প্রতিষ্ঠিত ব্যাংক
১৯৯৫-এ প্রতিষ্ঠিত বাংলাদেশী কোম্পানি
দেবি শেঠি

দেবী প্রসাদ শেঠি (জন্ম  ৮ মে ১৯৫৩) একজন ভারতীয় কার্ডিয়াক সার্জন। তিনি স্বল্প খরচে উন্নত চিকিৎসা প্রদানস্বরূপ পদ্মভূষণ পদক লাভ করেন।

জীবন বৃত্তান্ত
ডা. দেবি প্রসাদ শেঠি নারায়ণ হেলথ এর চেয়ারম্যান ও উদ্যোক্তা ।

দেবি শেঠি ভারতের কর্ণাটক রাজ্যের দক্ষিণ কনাডা জেলার কিন্নিগলি গ্রামে জন্মগ্রহণ করেন।নয় ভাইবোনের মধ্যে অষ্টম শেঠি মেডিকেলে পঞ্চম গ্রেডে পড়ার সময় তৎকালীন দক্ষিণ আফ্রিকার সার্জন কর্তৃক বিশ্বের প্রথম হৃৎপিণ্ড প্রতিস্থাপনের কথা শুনে কার্ডিয়াক সার্জন হবার সিদ্ধান্ত নেন।

১৯৯১ সালে নয় দিন বয়সী শিশু রনি এর হৃৎপিণ্ড অপারেশন করেন যা ভারতের প্রথম সফল শিশু হৃৎপিণ্ড অস্ত্রোপচার। তিনি কলকাতায় মাদার তেরেসার ব্যক্তিগত চিকিৎসক হিসেবে কর্মরত ছিলেন। এর কিছুকাল পর তিনি ব্যাঙ্গালোরে চলে যান এবং মণিপাল হার্ট ফাউন্ডেশন প্রতিষ্ঠা করেন।
তিনি প্রায় ১৫,০০০ এর বেশি কার্ডিয়াক সার্জারি করেছেন।

অবদান

তিনি বিভিন্ন ক্ষেত্রে অবদান রেখেছে তার মধ্যে কার্ডিওলজিস্ট হিসাবে খুব ভাল কাজ করেছেন।

পুরস্কার
 ২০০১ সালে কর্ণাটক রত্ন পুরস্কার
 ২০১২ সালে চিকিৎসায় পদ্মভূষণ

তথ্যসূত্র

১৯৫৩-এ জন্ম
ভারতীয় জনহিতৈষী
ভারতীয় হিন্দু
নিক্কেই এশিয়া পুরস্কার বিজয়ী
তুলু ব্যক্তি
জীবিত ব্যক্তি
চিকিৎসায় পদ্মশ্রী প্রাপক
চিকিৎসায় পদ্মভূষণ প্রাপক
২০শ শতাব্দীর ভারতীয় চিকিৎসক
বেঙ্গালুরুর চিকিৎসক